《春日承诸郡公招同李仰山唐曙台泛舟西湖用前韵 其一》
明代·章曰慎

春日临门快一登，桃花新水浪纹兴。自缘容接过元礼，岂有才华似茂陵。

锦绣江山侯作主，林泉麋鹿我为朋。饮醇一滴心堪醉，何况兵厨酒似渑。

作者简介：章曰慎，海阳人。明穆宗隆庆元年（一五六七）贡生。官云南曲靖府通判。事见清光绪《海阳县志》卷一四。